**LIT1301**

**Sensorveiledning V22**

**Mappeoppgavene**

*Generelt*

• Emnet stiller krav om at studentene skal skrive to mappeoppgaver. De leverer først et utkast (til hver av oppgavene, etter tur). Seminarlæreren kommenterer utkastene før studentene, etter å ha nyttiggjort seg lærerens kommentarer, ved slutten av semesteret leverer sine besvarelser til endelig bedømmelse.

• Foreskrevet omfang er på henholdsvis tre (oppg. 1) og fem (oppg. 2) sider. Avvik fra omfangsforskriften på mer enn (+/–) ti prosent kan trekke ned.

• Prøveformen tilsier at kandidatene har god anledning til å legge arbeid i språket. Godt språk premieres. Det samme gjelder orden i sitater, referanser og litteraturliste.

• Kandidater som viser evne til å tenke selvstendig, skal premieres. Referanser til tilfeldig sekundærlitteratur regnes ikke som en styrke.

*Ang. mappeoppgave 1 (tre alternativer):*

Alt. 1: «Gi en analyse av Catull, Dikt 2.»

• Det teller positivt om kandidaten kommenterer at de siste tre linjene i den norske oversettelsen av Grip og Hagerup beror på usikker overlevering, og vurderer om det har innvirkning på analysen om de tre linjene tas med i betraktningen eller ei.

Alt. 2: «Gi en analyse av metaforen bygning i Pindar, 6. pythiske ode.»

• Kandidaten bør ha sett at termen «en skattkammarbyggnad» i Zilliacus’ oversettelse både har konkret og overført betydning.

Alt 3:Gi en analyse av Ovid, Orpheus og Eurydice (utdrag fra *Metamorfoser X* i *Dikt fra antikken til vår tid*). Velg et avgrenset perspektiv for analysen, som du presenterer i innledningen til oppgaven.

• Kandidater som ikke avgrenser perspektivet for analysen, bør trekkes for det.

• Det teller positivt om kandidaten gjør bruk av fortellerteori, f.eks. *Fiksjon og film*, i analysen.

*Ang. mappeoppgave 2 (to alternativer):*

Alt 1: «Gi en analyse av fremstillingen av Oidipus i prologen til Sofokles, *Kong Oidipus* (s. 7–13 i P. Østbyes oversettelse). Sammenlign og diskuter så denne fremstillingen med den du finner mot slutten av stykket*.*»

• Det teller positivt om flere aspekter ved personfremstillingen blir diskutert, f.eks. i lys av kap. 4 i *Å lese drama*.

• Besvarelser som ikke inneholder sammenligning og diskusjon av karakterfremstillingen i tragediens innledning og avslutning, bør trekkes for det.

Alt. 2: «Gi en analyse av kap. 1 i del I av Christine de Pisan, *Damenes by*. Gjør bruk av de tre overtalelsesmidlene som omtales i pensumutdraget fra Aristoteles, *Retorikk*.»

• Kandidaten bør gjøre bruk av de tre overtalelsesmidlene i analysen.

• Det teller positivt om kandidaten også trekker inn fortellerteknikk, f.eks. fra *Fiksjon og film.*

**Muntlig eksamen**

*Generelt*

• Eksaminasjonen av hver kandidat varer ca. 20 minutter.

• Hver kandidat blir prøvd i tre emner:

– ett analytisk, dvs. om et dikt eller tekstutdrag med tekst utlevert

– ett historisk, dvs. om en sjanger, litteraturhistorisk periode, et bestemt standpunkt innenfor den historiske poetikken el.l.

– ett knyttet til et hovedverk på pensum

• Kandidater som mangler grunnleggende kunnskaper i to av tre emner, består ikke eksamen